CELEX: 32020D0380
Language: fi
Date: 2020-02-18 00:00:00
Title: Euroopan keskuspankin päätös (EU) 2020/380, annettu 18 päivänä helmikuuta 2020, hankintoja koskevista säännöistä annetun päätöksen (EU) 2016/245 muuttamisesta (EKP/2020/10)

6.3.2020   
               
               
                  FI
               
               
                  Euroopan unionin virallinen lehti
               
               
                  L 69/41
               
            
         EUROOPAN KESKUSPANKIN PÄÄTÖS (EU) 2020/380,
         annettu 18 päivänä helmikuuta 2020,
         hankintoja koskevista säännöistä annetun päätöksen (EU) 2016/245 muuttamisesta (EKP/2020/10)
         EUROOPAN KESKUSPANKIN JOHTOKUNTA, joka
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6 artiklan,
         ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (1) ja erityisesti sen 19 artiklan,
         sekä katsoo seuraavaa:
         
                     (1)
                  
                  
                     Euroopan unionin oikeuskäytännön ja lainsäädännön kehityksen sekä selkeyden vuoksi tiettyjä Euroopan keskuspankin päätöksellä (EU) 2016/245 (EKP/2016/2) (2) vahvistettuja sääntöjä olisi täsmennettävä tai tarkistettava.
                  
               
                     (2)
                  
                  
                     Euroopan keskuspankki (EKP) varmistaa, että EKP:n eettisten sääntöjen (3) mukaisesti ryhdytään asianmukaisiin toimiin hankintamenettelyjen yhteydessä syntyvien työntekijöiden eturistiriitojen ehkäisemiseksi, havaitsemiseksi ja korjaamiseksi tehokkaasti, jotta vältetään kilpailun vääristyminen ja varmistetaan kaikkien tarjoajien yhdenmukainen kohtelu.
                  
               
                     (3)
                  
                  
                     Euroopan parlamentin ja neuvoston direktiivillä 2014/24/EU (4) vahvistettuja julkisten hankintamenettelyjen kynnysarvoja on muutettu komission delegoidulla asetuksella (EU) 2017/2365 (5) ja komission delegoidulla asetuksella (EU) 2019/1828 (6). Vaikka direktiiviä 2014/24/EU ei sovelleta EKP:hen, se aikoo julkisia hankintoja tehdessään noudattaa näitä samoja kynnysarvoja.
                  
               
                     (4)
                  
                  
                     Lisäksi EKP aikoo soveltaa Euroopan parlamentin ja neuvoston direktiivissä 2014/23/EU (7) vahvistettuja käyttöoikeussopimusten kynnysarvoja,
                  
               
                     (5)
                  
                  
                     Näin ollen päätös (EU) 2016/245 (EKP/2016/2) olisi vastaavasti muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2016/245 (EKP/2016/2) seuraavasti:
            
                        (1)
                     
                     
                        Korvataan 1 artiklan 8 kohta seuraavasti:
                        
                                    ”(8)
                                 
                                 
                                    ’dynaamisella hankintajärjestelmällä’ täysin sähköistä menettelyä sellaisten tavanomaisesti käytettävien hyödykkeiden hankkimiseksi, joiden markkinoilla yleisesti saatavilla olevat ominaisuudet täyttävät EKP:n vaatimukset;”;
                                 
                              
                  
                        (2)
                     
                     
                        muutetaan 2 artiklan 3 kohta seuraavasti:
                        
                                    a)
                                 
                                 
                                    korvataan h alakohta seuraavasti:
                                    
                                                ”h)
                                             
                                             
                                                tutkimus- ja kehityspalveluihin, paitsi jos palveluista koituu hyötyä yksinomaan EKP:lle sen omaan käyttöön ja EKP maksaa suoritetut palvelut täysimääräisesti;”;
                                             
                                          
                              
                                    b)
                                 
                                 
                                    korvataan j alakohta seuraavasti:
                                    
                                                ”j)
                                             
                                             
                                                sopimuksiin, jotka koskevat EKP:n lakisääteistä edustamista (i) oikeudenkäynneissä jäsenvaltion tai jonkin kolmannen maan tuomioistuimissa tai viranomaisissa taikka kansainvälisissä tuomioistuimissa tai laitoksissa tai oikeudenkäyntien valmistelussa tai (ii) välimiesmenettelyissä; ja notaarien, uskottujen miesten ja tuomioistuinten henkilöstön palveluihin liittyviin sopimuksiin;”;
                                             
                                          
                              
                  
                        (3)
                     
                     
                        korvataan 4 artiklan 3 kohta seuraavasti:
                        
                           ”3.   Sovelletaan seuraavia kynnysarvoja:
                           
                                       a)
                                    
                                    
                                       tavarahankinta- ja palveluhankintasopimusten osalta: direktiivin 2014/24/EU 4 artiklan c alakohdassa vahvistettu hankintaviranomaisten tekemien tavarahankinta- ja palveluhankintasopimusten kynnysarvo;
                                    
                                 
                                       b)
                                    
                                    
                                       rakennusurakkasopimusten osalta: direktiivin 2014/24/EU 4 artiklan a alakohdassa vahvistettu rakennusurakkasopimusten kynnysarvo;
                                    
                                 
                                       c)
                                    
                                    
                                       käyttöoikeussopimusten osalta: direktiivin 2014/23/EU (*1) 8 artiklan 1 kohdassa vahvistettu käyttöoikeussopimusten kynnysarvo.
                                    
                                 
                        
                           (*1)  Euroopan parlamentin ja neuvoston direktiivi 2014/23/EU, annettu 26 päivänä helmikuuta 2014, käyttöoikeussopimusten tekemisestä (EUVL L 94, 28.3.2014, s. 1).”;"
                        
                     
                  
                        (4)
                     
                     
                        muutetaan 8 artikla seuraavasti:
                        
                                    a)
                                 
                                 
                                    korvataan otsikko seuraavasti:
                                    ”Sopimuksiin niiden voimassaoloaikana tehtävät muutokset”;
                                 
                              
                                    b)
                                 
                                 
                                    korvataan 1 kohdan ensimmäinen virke seuraavasti:
                                    ”EKP voi muuttaa sopimusta, jos alkuperäisissä hankinta-asiakirjoissa on, muutoksen arvosta riippumatta, muutosta koskevat selkeät, täsmälliset ja yksiselitteiset tarkistuslausekkeet, jotka voivat sisältää hinnantarkistuslausekkeita, tai optioehdot.”;
                                 
                              
                                    c)
                                 
                                 
                                    korvataan 2 kohdan ensimmäinen virke seuraavasti:
                                    ”EKP voi muuttaa sopimusta, jos muutos ei ole, sen arvosta riippumatta, olennainen.”;
                                 
                              
                                    d)
                                 
                                 
                                    korvataan 3 kohta seuraavasti:
                                    
                                       ”3.   EKP voi muuttaa sopimusta lisäksi seuraavissa tapauksissa:
                                       
                                                   a)
                                                
                                                
                                                   jos muutokset ovat tarpeen tilanteessa, jota huolellisesti toiminut EKP ei olisi voinut ennakoida, edellyttäen, että muutos ei vaikuta alkuperäisen sopimuksen yleiseen luonteeseen; tai
                                                
                                             
                                                   b)
                                                
                                                
                                                   jos tavaroita, palveluja tai rakennusurakoita koskevia lisähankintoja, jotka ovat tarpeen, ei voida erottaa teknisesti tai taloudellisesti alkuperäisestä sopimuksesta aiheuttamatta huomattavaa haittaa tai kustannusten olennaista päällekkäisyyttä.
                                                
                                             Hinnannousu saa kussakin yksittäistapauksessa kuitenkin olla enintään 50 prosenttia sopimuksen alkuperäisestä arvosta.”;
                                    
                                 
                              
                                    e)
                                 
                                 
                                    korvataan 6 kohta seuraavasti:
                                    
                                       ”6.   Muita kuin 1–5 kohdassa säädettyjä alkuperäiseen sopimukseen sen voimassaoloaikana tehtäviä muutoksia varten edellytetään uutta hankintamenettelyä.”;
                                    
                                 
                              
                  
                        (5)
                     
                     
                        muutetaan 9 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   EKP tekee avoimessa tai rajoitetussa menettelyssä sopimukset, joiden ennakoitu arvo on vähintään 4 artiklan 3 kohdassa vahvistettujen kynnysarvojen suuruinen. Perustelluissa tapauksissa EKP voi noudattaa neuvottelumenettelyä, kilpailullista neuvottelumenettelyä tai innovaatiokumppanuutta 12–14 artiklassa vahvistetuin edellytyksin.”;
                                    
                                 
                              
                                    b)
                                 
                                 
                                    lisätään 6 ja 7 kohta seuraavasti:
                                    
                                       ”6.   EKP voi päättää tehdä hankintasopimuksen erillisinä osina ja määritellä kyseisten osien koon ja kohteen.
                                    
                                    
                                       7.   Määräaikoja, päivämääriä ja määräpäiviä laskettaessa sovelletaan neuvoston asetusta (ETY, Euratom) N:o 1182/71 (*2).
                                    
                                    
                                       (*2)  Neuvoston asetus (ETY, Euratom) N:o 1182/71, annettu 3 päivänä kesäkuuta 1971, määräaikoihin, päivämääriin ja määräpäiviin sovellettavista säännöistä (EYVL L 124, 8.6.1971, s. 1).”;"
                        
                                 
                              
                  
                        (6)
                     
                     
                        poistetaan 11 artiklan 1 kohta;
                     
                  
                        (7)
                     
                     
                        muutetaan 12 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   EKP voi käyttää neuvottelumenettelyä myös silloin, kun avoimella menettelyllä, rajoitetulla menettelyllä tai kilpailullisella neuvottelumenettelyllä on saatu vain tarjouksia, jotka eivät vastaa tarjouspyyntöä tai joita ei voida hyväksyä. EKP voi jättää uuden hankintailmoituksen julkaisematta, jos se sisällyttää neuvottelumenettelyyn kaikki tarjoajat – ja ainoastaan tarjoajat – jotka osallistuivat alkuperäiseen menettelyyn, olivat valintakelpoisia, täyttivät valintaperusteet ja jättivät tarjouksensa näille asetettujen muotovaatimusten mukaisesti. Jos tarjouksia ei ole saatu lainkaan tai jos yksikään saaduista tarjouksista ei ole soveltuva, EKP voi myös aloittaa uuden neuvottelumenettelyn julkaisematta uutta ilmoitusta ja toimittamatta uusia hankinta-asiakirjoja tarjoajille sillä edellytyksellä, että sopimuksen alkuperäisiä ehtoja ei muuteta olennaisesti.”;
                                    
                                 
                              
                                    b)
                                 
                                 
                                    lisätään 5 kohtaan seuraava virke:
                                    ”EKP voi tehdä sopimuksia alkuperäisten tarjousten perusteella ilman neuvottelua.”;
                                 
                              
                  
                        (8)
                     
                     
                        korvataan 18 artiklan 2 kohta seuraavasti:
                        
                           ”2.   EKP:n on puitejärjestelyä tehdessään noudatettava 10–14 artiklassa vahvistettuja menettelyjä. Hankintailmoituksessa määritetään toteutettavien puitejärjestelyjen ulottuvuus ja arvioitu lukumäärä.
                           Puitejärjestelyyn perustuvat yksittäiset sopimukset tehdään tässä artiklassa vahvistettujen menettelyjen mukaisesti.”;
                        
                     
                  
                        (9)
                     
                     
                        korvataan 26 artiklan 4 kohta seuraavasti:
                        
                           ”4.   EKP varmistaa, että ehdokkaiden ja tarjoajien antamat tiedot käsitellään ja arkistoidaan luottamus- ja loukkaamattomuusperiaatteiden mukaisesti ja – siltä osin kuin kyseessä ovat henkilötiedot – Euroopan parlamentin ja neuvoston asetuksen (EU) 2018/1725 (*3) mukaisesti.
                        
                        
                           (*3)  (*) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).”;"
                        
                     
                  
                        (10)
                     
                     
                        korvataan 28 artikla seuraavasti:
                        
                           ”28 artikla
                           Hankinta-asiakirjojen oikaiseminen sekä vastalauseita koskeva määräaika ja vastalauseiden poissulkeminen
                           
                              1.   Jos EKP havaitsee epätarkkuuden, puutteen tai minkä tahansa muuntyyppisen virheen hankintailmoituksen, tarjouspyynnön tai näiden tueksi esitettyjen asiakirjojen tekstissä, sen on oikaistava virhe ja ilmoitettava siitä kirjallisesti kaikille ehdokkaille tai tarjoajille.
                           
                           
                              2.   Jos ehdokkaat tai tarjoajat katsovat, että EKP:n hankintailmoituksessa, tarjouspyynnössä tai näiden tueksi esitetyissä asiakirjoissa vahvistamat vaatimukset ovat puutteellisia, epäjohdonmukaisia tai lainvastaisia tai että EKP tai toinen ehdokas tai tarjoaja on rikkonut sovellettavia hankintasääntöjä, niiden on esitettävä vastalauseensa EKP:lle 15 päivän kuluessa siitä, kun ne havaitsivat tällaisen sääntöjenvastaisuuden. Jos sääntöjenvastaisuus vaikuttaa tarjouspyyntöön tai muihin EKP:n lähettämiin asiakirjoihin, määräaika alkaa kulua asiakirjojen vastaanottamisesta lukien. Muissa tapauksissa määräaika alkaa kulua siitä hetkestä, jolloin ehdokkaat tai tarjoajat havaitsevat sääntöjenvastaisuuden tai ne olisivat kohtuudella voineet havaita sen. EKP voi tämän jälkeen joko oikaista tai täydentää vaatimuksia, korjata sääntöjenvastaisuuden tai hylätä pyynnön ja esittää tätä koskevat perustelut. Vastalauseita, joita ei ole ilmoitettu EKP:lle määräajassa, ei voida esittää myöhemmässä vaiheessa, eivätkä ehdokkaat tai tarjoajat saa esittää niitä 39 artiklan mukaisessa muutoksenhakumenettelyssä tai Euroopan unionin tuomioistuimen oikeudenkäynnissä.”;
                           
                        
                     
                  
                        (11)
                     
                     
                        poistetaan 30 artiklan 3 kohdan ensimmäinen virke;
                     
                  
                        (12)
                     
                     
                        muutetaan 34 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   Sopimuksen tekemistä koskevaa päätöstä koskeva tiedonanto lähetetään vähintään 10 päivää ennen kuin EKP allekirjoittaa sopimuksen, jos tiedonanto lähetetään faksitse tai elektronisesti, tai vähintään 15 päivää ennen kuin sopimus allekirjoitetaan, jos tiedonanto lähetetään muita viestintävälineitä käyttäen (’odotusaika’). EKP ei saa allekirjoittaa sopimusta valitun tarjoajan kanssa ennen kuin tämä odotusaika on päättynyt.”
                                    
                                 
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   EKP ilmoittaa kaikille asianomaisille ehdokkaille tai asianomaisille tarjoajille, joiden osallistumishakemukset tai tarjoukset on hylätty, perustelut niiden osallistumishakemuksen tai tarjouksen hylkäämiselle sekä 2 kohdassa tarkoitetun odotusajan keston. EKP:n on ilmoitettava jokaiselle hylätylle tarjoajalle, jonka tarjous otettiin tutkittavaksi ja joka on esittänyt tätä koskevan kirjallisen pyynnön, valitun tarjoajan nimi sekä valitun tarjouksen ominaisuudet ja suhteelliset edut.”;
                                    
                                 
                              
                  
                        (13)
                     
                     
                        korvataan 35 artiklan 8 kohta seuraavasti:
                        
                           ”8.   Hankintamenettely toteutetaan 3 artiklassa vahvistettujen yleisten periaatteiden mukaisesti. Vastaavasti sovelletaan 9 artiklan 6 ja 7 kohtaa, 13 artiklan 5 ja 6 kohtaa sekä 18, 19, 20, 26, 27, 28, 30 ja 33 artiklaa.”;
                        
                     
                  
                        (14)
                     
                     
                        korvataan 36 artiklan 2 kohta seuraavasti:
                        
                           ”2.   Tarjoajat voivat 15 päivän kuluessa ilmoituksen vastaanottamisesta pyytää EKP:tä esittämään perustelut tarjouksensa hylkäämiselle.
                           Jos EKP tekee 6 artiklan 2 kohdassa tarkoitetun palveluhankintasopimuksen 35 artiklan 4 kohdassa säädetyssä menettelyssä ja sopimuksen arvo ilman arvonlisäveroa on vähintään 750 000 euroa, sovelletaan 34 artiklan 1–4 kohtaa sillä edellytyksellä, että sopimukseen liittyy selkeä rajatylittävä intressi, tämän rajoittamatta 1 kohdan ja tämän kohdan ensimmäisen alakohdan soveltamista.”;
                        
                     
                  
                        (15)
                     
                     
                        muutetaan 39 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Ehdokkaat ja tarjoajat voivat II luvun mukaisissa julkisia hankintoja koskevissa tarjousmenettelyissä tehdä kirjallisesti valituksen EKP:n päätöksestä hylätä niiden osallistumishakemus tai tarjous 10 päivän kuluessa ilmoituksen vastaanottamisesta 34 artiklan 1 kohdan tai 34 artiklan 3 kohdan ensimmäisen virkkeen mukaisesti. Valituksen on sisällettävä kaikki lisätiedot ja perustellut vastaväitteet, ei kuitenkaan vastalauseita, joita ei 28 artiklan 2 kohdan nojalla saa esittää.”;
                                    
                                 
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   Muutoksenhaulla on lykkäävä vaikutus sopimuksen tekemisen osalta.”;
                                    
                                 
                              
                                    c)
                                 
                                 
                                    lisätään 4 kohta seuraavasti:
                                    
                                       ”4.   Jos valitus hylätään, sovelletaan ainakin 10 päivän pituista lisäodotusaikaa ennen kuin EKP allekirjoittaa sopimuksen, jos tiedonanto lähetetään faksitse tai elektronisesti, tai vähintään 15 päivän odotusaikaa ennen kuin sopimus allekirjoitetaan, jos tiedonanto lähetetään muita viestintävälineitä käyttäen. Valvontaelin ilmoittaa muutoksenhakijalle odotusajan kestosta.”.
                                    
                                 
                              
                  
         
            2 artikla
            Voimaantulo
            
               1.   Tämä päätös tulee voimaan 1 päivänä toukokuuta 2020.
            
            
               2.   Tarjousmenettelyt, jotka aloitettiin ennen tämän päätöksen voimaantuloa, saatetaan päätökseen päätöksen (EU) 2016/245 (EKP/2016/2) sen version mukaisesti, joka oli voimassa päivänä, jona tarjousmenettely aloitettiin. Tätä säännöstä sovellettaessa on katsottava, että tarjousmenettely on aloitettu päivänä, jona hankintailmoitus lähetettiin viralliseen lehteen, tai – niissä tapauksissa, joissa tällaista ilmoitusta ei edellytetä – päivänä, jona EKP kutsui yhden tai useamman toimittajan jättämään tarjouksen tai ehdotuksen.
            
         
         
            Tehty Frankfurt am Mainissa 18 päivänä helmikuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 80, 18.3.2004, s. 33.
         
            (2)  Euroopan keskuspankin päätös (EU) 2016/245, annettu 9 päivänä helmikuuta 2016, hankintoja koskevista säännöistä (EKP/2016/2) (EUVL L 45, 20.2.2016, s. 15).
         
            (3)  EUVL C 204, 20.6.2015, s. 3.
         
            (4)  Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).
         
            (5)  Komission delegoitu asetus (EU) 2017/2365, annettu 18 päivänä joulukuuta 2017, Euroopan parlamentin ja neuvoston direktiivin 2014/24/EU muuttamisesta hankintasopimusten tekomenettelyihin sovellettavien kynnysarvojen osalta (EUVL L 337, 19.12.2017, s. 19).
         
            (6)  Komission delegoitu asetus (EU) 2019/1828, annettu 30 päivänä lokakuuta 2019, Euroopan parlamentin ja neuvoston direktiivin 2014/24/EU muuttamisesta julkisia tavara- ja palveluhankintoja ja rakennusurakoita koskeviin sopimuksiin sekä suunnittelukilpailuihin sovellettavien kynnysarvojen osalta (EUVL L 279, 31.10.2019, s. 25).
         
            (7)  Euroopan parlamentin ja neuvoston direktiivi 2014/23/EU, annettu 26 päivänä helmikuuta 2014, käyttöoikeussopimusten tekemisestä (EUVL L 94, 28.3.2014, s. 1).